Braima Candé

Braima Kandė (Braima Candé; g. 1995 m. rugsėjo 4 d.) – futbolininkas, turintis dvigubą Bisau Gvinėja ir Portugalijos pilietybę, atraminis saugas.

Karjera 
Žaidėjas rungtyniavo Portugalijoje. Nuo 2011 m. priklausė Sporting CP jaunimo ekipoms. 

2014 m. atstovavo Porto jaunimo komandai. Nuomos pagrindais buvo skolinamas žemesniųjų divizionų klubams. 

 2015 m. rungtyniavo SC Freamunde. 2015–2016 m. sezone – SC Mirandela. 

2016 m. vasarą perėjo į Juventude de Pedras Salgadas.

2017–2018 m. rungtyniavo Graikijoje ir atstovavo GS Kallithéa. 

2019–2020 m. sezone priklausė Inter Leipzig (Vokietija).

2021 m. pirmoje pusėje vėl rungtyniavo Graikijoje ir atstovavo GS Kallithéa.

2021–2022 m. atstovavo PASA Irodotos FC (Graikija).

FC Džiugas

2023 m. sezonas 
2023 m. žaidėjas atstovavo „Džiugo“ klubui. Debiutavo A lygoje 2023 m. kovo 12 d. rungtynėse prieš Alytaus „Dainavą“. Tomas Rapalavičius 18 rungtynių minutę patyrė traumą, tad po priverstinio keitimo į aikštę žengė Braima Kandė.

2023 m. balandžio 5 d. prieš FK Kauno Žalgiris pasirodė pačioje rungtynių pabaigoje, 90 minutę, tačiau per pridėtą laiką užsidirbo raudoną kortelę ir buvo pašalintas iš aikštės. Raudoną kortelę, už susistumdymą prie šoninės linijos, gavo ir varžovų žaidėjas Srđan Spiridonović.

2023 m. balandžio 8 d. pelnė įvartį nuo 11 metrų žymos Antros lygos rungtynėse prieš Sūduva B. Po tikslaus smūgio rezultatas buvo lygus (1:1), tačiau žemaičiai prasileido dar vieną įvartį ir pralaimėjo (1:2).

2023 m. gegužės 9 d. LFF taurės turnyro rungtynėse prieš FK Šilutė (II), pelnė įvartį ir svariai prisidėjo prie triuškinančios pergalės rezultatu 5:0.

2023 m. liepos 3 d. tapo žinoma, kad žaidėjas palieka Džiugo klubą.

Statistika 
 A lygos statistika.

Spalvų reikšmės: 
 Ekipa žaidė A lygoje;

Šaltiniai

Nuorodos 
 alyga.lt svetainė
 SOCCERWAY
 SOFASCORE
 lietuvosfutbolas.lt
 Globalsportsarchive
 Transfermarkt
 fcdziugas.lt

Portugalijos futbolininkai
Užsienio futbolininkai Lietuvos komandose